CONSILIUL LOCAL AL MUNICIPIULUI CRAIOVA

HOTĂRÂREA NR.275
         Consiliul Local al Municipiului Craiova, întrunit în şedinţa ordinară din data de 30.10.2008;
Având în vedere raportul nr.140620/2008 întocmit de Direcţia Urbanism şi Amenajarea Teritoriului prin care se propune aprobarea Planului Urbanistic Zonal referitor la modificarea traseului străzii propuse prin PUZ Râului – Lunca Jiului şi parcelarea, în vederea dezmembrării, pentru construirea unor locuinţe, cu regim de înălţime S+P+2, în municipiul Craiova, str.Tismana nr.9C şi str.Râului nr.204 şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;  

          În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006;

          În temeiul art.36 alin.2 lit.c coroborat cu alin.5 lit.c, art.45 alin.2 lit.e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă Planul Urbanistic Zonal referitor la modificarea traseului străzii propuse prin PUZ Râului – Lunca Jiului şi parcelarea, în vederea dezmembrării, pentru construirea unor locuinţe, cu regim de înălţime S+P+2, în municipiul Craiova, str.Tismana nr.9C şi str.Râului nr.204, prevăzut în anexa care face parte integrantă din prezenta hotărâre.   
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.311/2007.      

Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

	  PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	           Alexandru GÎDĂR 
	        Nicoleta MIULESCU

